Document ID: 32010R0596

KOMMISSIONENS FORORDNING (EU) Nr. 596/2010
af 7. juli 2010
om tilpasning af forordning (EF) nr. 1019/2002 om handelsnormer for olivenolie som følge af Bulgariens og Rumæniens tiltrædelse
EUROPA-KOMMISSIONEN HAR -
under henvisning til traktaten om Bulgariens og Rumæniens tiltrædelse,
under henvisning til akten om Bulgariens og Rumæniens tiltrædelse, særlig artikel 56, og
ud fra følgende betragtninger:
(1)
Der bør foretages en teknisk tilpasning af Kommissionens forordning (EF) nr. 1019/2002 (1) som følge af Bulgariens og Rumæniens tiltrædelse af Den Europæiske Union.
(2)
Medlemsstaterne skal i henhold til artikel 9, stk. 1, andet afsnit, i forordning (EF) nr. 1019/2002 senest den 31. december 2002 meddele Kommissionen de foranstaltninger, der er nødvendige for at sikre overholdelsen af nævnte forordning, herunder etableringen af en sanktionsordning. For at Bulgarien og Rumænien kan få mulighed for at opfylde denne forpligtelse, bør der for disse lande gælde en dato, der er senere end deres tiltrædelse.
(3)
Forordning (EF) nr. 1019/2002 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
I artikel 9, stk. 1, i forordning (EF) nr. 1019/2002 tilføjes følgende afsnit:
»Senest den 31. december 2010 meddeler Bulgarien og Rumænien Kommissionen de i første afsnit omhandlede foranstaltninger, og efterfølgende ændringer heraf meddeles inden udgangen af måneden efter den måned, hvori ændringerne er blevet vedtaget.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. juli 2010.

Labels: 3
17
18